Centrāltirgus iela

Centrāltirgus iela ir Rīgas iela, Latgales priekšpilsētā, Maskavas forštates apkaimē. Centrāltirgus iela sākas pie Maskavas ielas krustojuma un beidzas pie dzelzceļa uzbēruma Rīgas Centrālās dzelzceļa stacijas tuvumā. Kopējais ielas garums ir 400 metri.

Vēsture 
Iela izveidota 20. gadsimta 30. gadu sākumā starp jaunuzbūvētajiem Centrāltirgus paviljoniem un pilsētas kanālu (sauktu arī par Kārļa baseinu). 1932. gadā ielai piešķirts nosaukums Centrāltirgus iela (sākotnēji iela beidzās pie Gogoļa ielas). Otrā pasaules kara vācu okupācijas laikā iela saukta Zentralmarktstraße. 1950. gadā iela pārdēvēta par Kolhoznieku ielu, jo padomju okupācijas laikā Centrāltirgus oficiālais nosaukums bija Centrālais kolhozu tirgus. 1990. gadā ielai atjaunots agrākais nosaukums Centrāltirgus iela.

Ielas raksturojums 
Centrāltirgus iela ir 400 metrus gara asfaltēta iela Maskavas forštates apkaimes ziemeļu daļā. Tā sākas krustojumā ar Maskavas ielu un iet ziemeļaustrumu virzienā. Iela iet garām Rīgas Centrāltirgus paviljoniem. Savukārt otrā ielas pusē atrodas pilsētas kanāls. Centrāltirgus iela savienojas ar Prāgas ielu. Centrāltirgus iela beidzas pie dzelzceļa atzarojumiem Rīgas Centrālās dzelzceļa stacijas tuvumā.

Ielu savienojumi 
Centāltirgus iela ir savienota ar šādām ielām:
 Maskavas iela
 Prāgas iela

Objekti 
 Centrāltirgus ielā atrodas Rīgas Centrāltirgus paviljoni.
 Centrāltirgus ielā atrodas 2. un 10. tramvaja maršruta galapunkts "Centrāltirgus".

Sabiedriskais transports 
Centrāltirgus ielā kursē gandrīz visi Rīgas tramvaju maršruti. Posmā no Prāgas ielas līdz Maskavas ielai kursē 1., 2., 3., 7., 9. un 10. maršruta tramvaji (2. un 10. maršruta tramvaji kursē tikai vienā virzienā, proti, uz Maskavas ielas pusi). Tāpat Centrāltirgus ielā atrodas 2. un 10. tramvaja maršruta galapunkts "Centrāltirgus".

Skatīt arī 
 Latgales priekšpilsēta
 Maskavas forštate

Atsauces 

Ielas Maskavas forštatē
Latgales priekšpilsēta